钦定古今图书集成/历象汇编/庶征典/第112卷 > 《人啖人歌》明·张明弼
## 钦定古今图书集成/历象汇编/庶征典/第112卷 > 《人啖人歌》明·张明弼

庚辛之际，客有为予言“齐、鲁中州啖人” 之事者，因歌以当哭。

“泰山飞黄河尘，天子明圣人啖人。野草无根木无壳，
煮石作糜石难凿。五日不食颐空嚼，饥儿语父饥媳
语姑。我死他人定我刳，馀骨乌鸮相欢噱。他人何亲？
父姑何疏，愿以吾肉存尔躯。所嗟馁久徒存肤，不能
充尔三日𫗦。父姑若念我，愿将残骨沈沟渠。勿令人
磨碎供夕餬。”前时流贼杀人三千，一𬊈一㸌忽尔尽
“焉。昨来土寇，掠人作粮。朝炊肋胁，暮脍膀胱。桁间悬
头发到地，碟底断指如葱长。但延顑颔腹，谁将滋味
详。槁人怯食如针枪，凶人惯食同牛羊。天下太平好
异味，烹男炮女请君尝。饿鬼鬅。”鬙出《汤火鬼》身，刻划
联刀。《人食》百物还食人，相生相啖谁能躲，天地无
人亦清彝。死不穿土圹，生不锄土皮。但恐寂寞天地
悲，高山大泽盈狐狸。朝中夔契知不知，犹议催科法
未奇。